ŠKOLSKÝ VZDELÁVACÍ PROGRAM MATERSKEJ ŠKOLY LICINCE

[image: 1. fotografia fotogalérie Školstvo]



              Vypracovala riad. MŠ – Mgr. Tóthová Ildikó

	Názov ŠkVP:
	Objavujme a spoznávajme každodenný život okolo nás


	Stupeň vzdelania:
	Predprimárne vzdelanie


	Dĺžka štúdia:
	Dĺžka dochádzky : niekoľkoročná, spravidla
 1 – 4 roky



	Formy výchovy a vzdelávania:
	Celodenná s možnosťou poldennej

	Vyučovací jazyk:
	Slovenský jazyk

	Prerokovaný na pedagogickej rade
	24.08.2026

	Prerokovaný na rade školy
	24.08.2026

	Schválený zriaďovateľom
	28.08.2026

	Vydaný
	01.09.2026








[bookmark: _GoBack]

OBSAH:

1.Názov  vzdelávacieho programu
2.Vymedzenie poslania školy a cieľov  výchovy a vzdelávania a zameranie školy
3.Stupeň vzdelania, ktorý dosiahne absolvovaním školského                   vzdelávacieho programu
4. Dĺžka štúdia a formy výchovy a vzdelávania
5. Učebné osnovy
6. Vyučovací jazyk podľa §12 školského zákona
7.Systém podpory detí v súlade s princípmi inkluzívneho vzdelávania
8. Stratégia digitálnej transformácie vzdelávania






1.Názov  školského vzdelávacieho programu: 
OBJAVUJME A SPOZNÁVAJME KAŽDODENNÝ ŽIVOT OKOLO NÁS

2.Vymedzenie poslania školy a cieľov  výchovy a vzdelávania a zameranie školy
Poslanie materskej školy upravuje zákon č. 245/2008 Z. z. o výchove a vzdelávaní (školský zákon) a o zmene a doplnení niektorých zákonov v znení neskorších predpisov (ďalej len „školský zákon“) podľa ktorého:

„Materská škola podporuje osobnostný rozvoj detí v oblasti sociálno-emocionálnej, intelektuálnej, morálnej, estetickej, rozvíja schopnosti a zručnosti, utvára predpoklady na ďalšie vzdelávanie. Pripravuje na život v spoločnosti v súlade s individuálnymi a vekovými osobitosťami detí.“
Poslaním našej materskej školy je uskutočňovať predprimárne vzdelávanie v materskej škole tým, že vytvoríme pre deti vhodnú výchovno-vzdelávaciu klímu, v ktorej ponecháme deťom ich detský svet – HRU a budeme  klásť dôraz na vytvorenie humánnych podmienok. 
Ideálom výchovy a vzdelávania by mal byť dobrý, múdry, aktívny, šťastný a zodpovedný človek.

Ciele výchovy a vzdelávania materskej školy:
Všeobecnými cieľmi výchovy a vzdelávania v materskej škole sú: 
- zlepšovať sociálnu aktivitu dieťaťa a napĺňať potrebu sociálneho kontaktu s rovesníkmi i s dospelými, 
- uľahčovať dieťaťu plynulú adaptáciu na zmenené – inštitucionálne, školské prostredie, 
- podporovať vzťah dieťaťa k poznávaniu a učeniu, 
- podporovať rozvoj komunikačných kompetencií, matematických kompetencií a kompetencií v oblasti vedy a techniky, digitálnych kompetencií, kompetencií učiť sa, riešiť problémy, tvorivo a kriticky myslieť, sociálnych a personálnych kompetencií, občianskych kompetencií a pracovných kompetencií.
Vlastné ciele materskej školy sú výsledkom autoevaluácie materskej školy, sú vypracované na základe diskusie pedagogických,  nepedagogických zamestnancov a zákonných zástupcov detí. Pri ich formulovaní berieme do úvahy aj vyjadrenia detí získané pomocou rozhovorov s nimi, spracovaním výsledkov hodnotenia kvality výchovy a vzdelávania v materskej škole, analýzou trendov, ohrození aj ponúkajúcich sa príležitostí, analýzou silných aj slabých stránok materskej školy.

Ciele:
· akcentovať požiadavky na zabezpečenie inkluzívneho vzdelávania pre všetky deti v materskej škole na základe rovnosti príležitostí a rešpektovania výchovno-vzdelávacích potrieb a individuálnych osobitostí detí a podporovať ich aktívne zapojenie do výchovnovzdelávacích činností školy

· vytvárať inklúziu, vzájomné spolužitie, rovnosť šancí pre všetky deti  vzdelávať sa v materskej škole, dosiahnuť optimálnu kognitívnu, senzomotorickú a sociálno – citovú úroveň ako základu vzdelávania  v základnej škole a na život v spoločnosti. 
 
·  rozvíjať primerane veku a schopnostiam detí praktické uplatnenie návykov starostlivosti o  prírodu, utvárať ochranárske postoje, pozitívny vzťah k prírode, rozvíjať pohybové schopnosti,  rozširovať poznatkový systém, kompenzovať nedostatok skúseností a poznatkov u detí z marginalizovaných rómskych komunít.
·  na základe vlastnej iniciatívy poznávať a objavovať blízke aj vzdialenejšie okolie, prírodu, jej zákonitosti a svoje miesto v nej, 
s radosťou z nového poznania budú objavovať dosiaľ nepoznané

· vytvárať partnerský vzťah s učiteľom s akcentom na rozvíjanie individuality a jedinečnosti dieťaťa ako tvorivej, rozvíjajúcej sa osobnosti schopnej socializácie, rešpektovania potrieb a záujmov svojich rovesníkov aj dospelých

· uplatňovať zdravé sebavedomie sebaúctu, ktoré  sú kľúčom k celoživotnému osobnostnému rastu a podmieňujú efektivitu učenia sa nielen dieťaťa, ale aj dospelého v tom najširšom slova zmysle 


· aktívne sa zapájať do rozvoja komunikačných schopností, rozvíjať a zdokonaľovať počúvanie s porozumením a jeho kvalitu overovať v ich konaní, nakoľko naša MŠ sa nachádza v trojjazyčnom prostredí

· možnosť pracovať podľa vlastných predstáv, možností vlastného poznávacieho štýlu, tempa, záujmu a nadania.

                          
                   
 Zameranie MŠ:
Vízia materskej školy:
Materská škola má dať dieťaťu taký základ, aby malo po celý život potešenie zo vzdelania.   
   preferujeme hodnoty – 
· inklúzia
· rovnosť
· múdrosť
· priateľstvo
· tolerancia
· úprimnosť
· usilovnosť
· šťastie
· pravda
· harmónia
· spolupráca
· zodpovednosť
· sloboda
· láska


Výchovno – vzdelávací proces v Materskej škole prebieha v súlade so Štátnym vzdelávacím programom pre predprimárne vzdelávanie v materských školách schváleného pod č. 2016-17780/27322:1-A10A0 v znení podľa dodatku č. 3 schváleného pod číslom 2023/10619:3-A2140 s platnosťou od 1. septembra 2023
Podrobne je rozpracovaný v Školskom vzdelávacom programe podľa § 7 ods. 1 zákona č. 245/2008 Z. z. o výchove a vzdelávaní (školský zákon) a o zmene a doplnení niektorých zákonov v znení neskorších predpisov (ďalej len „školský zákon“) je základným dokumentom školy, podľa ktorého sa uskutočňuje výchova a vzdelávanie v materskej škole. 
Školský vzdelávací program vydáva riaditeľ školy po prerokovaní v pedagogickej rade školy a v rade školy. Školský vzdelávací program musí byť vypracovaný v súlade s cieľmi a princípmi výchovy a vzdelávania podľa školského zákona a v súlade s platným štátnym vzdelávacím programom.
ŠkVP je dokumentom vyváženým so zameraním na všetky oblasti rozvoja dieťaťa.  
Materská škola sa nachádza v centre obce, je obklopená krásnou prírodou a bohatou zeleňou, ktorá umožňuje každodennú realizáciu aktivít zameraných na prírodovedné objavovanie a poznávanie formou priameho zážitku, vytváranie pozitívnych postojov k prírode, rozvíjanie estetického vnímania a prežívania prírody.  Dôležité je pozitívne emocionálne prežívanie dieťaťa, čo budeme dosahovať najmä spomínaným zážitkovým učením.
Súčasťou MŠ je aj školský dvor a záhrada, ktorá je vybavená preliezkami, hračkami, dopravným ihriskom a pieskoviskami.
Zloženie triedy je heterogénna – to znamená, že sa tu nachádzajú vekovo zmiešané deti, čo dáva ďalší špecifický rozmer každodennému životu a realizácii výchovno-vzdelávacej činnosti. Život detí vo vekovo zmiešanej skupine je pre deti prirodzenejší aj dynamickejší tým, že poskytuje možnosti a príležitosti pre vzájomné učenie sa detí a sociálne rôznorodejšie situácie. Umožňuje súrodencom navštevovať spoločnú triedu, dáva deťom aj rodičom istotu, že triedu, do ktorej nastúpili, budú navštevovať po celý čas dochádzky do materskej školy. Nové deti vždy vstupujú do triedy, ktorá je už spoločenstvom detí s dohodnutými a vzájomne akceptovanými pravidlami a hodnotami, čo uľahčuje ich adaptáciu, zvyšuje pocit bezpečia detí aj rodičov. 
Prostredie triedy je rozčlenené do centier aktivít, v ktorých je dostatok rozmanitého materiálu podnecujúcich a stimulujúcich detí k hrám, činnostiam a k tvorivosti.
Z podmienok školy vyplývajú nové možnosti rozvoja detí ako aj dospelých v oblastiach: enviromentálnej, zdravý životný štýl, výtvarná tvorivosť, Lego dacta, humanizácia školstva, medziľudské vzťahy.
Demografické zloženie obyvateľstva v našej obci nedáva predpoklad pre zmenu zloženia detí navštevujúcich MŠ. Budeme koncipovať prácu i naďalej tak, aby svojim pôsobením podnecovala záujem zo strany rodičov, aby využívali možnosti návštevy MŠ.
Materskú školu navštevuje veľké percento detí zo sociálno- znevýhodneného prostredia. Je nevyhnutné posilniť sebadôveru detí, sebapoznanie, v záujme ich budúcnosti ich vychovávať k mnohostrannosti, prispôsobivosti, k tvorivej a osobnostnej zodpovednosti.
Vo výchovno-vzdelávacej činnosti zameriame pozornosť na prácu s deťmi zo sociálno-znevýhodnených rodín, budeme využívať skúsenosti z dlhoročnej praxe aj cyklického vzdelávania projektu: Krok za krokom. 
Prípravou zaujímavých činností a aktivít podporujeme výchovu i vzdelávanie detí MŠ. Spolupráca MŠ s rodičmi detí je úzka a efektívna, rodičia majú záujem o spoločné akcie a oslavy na ktorých sa zúčastňujú. V budúcnosti v tejto spolupráci chceme pokračovať a naďalej zapájať rodičov do aktívneho diania v živote ich detí nielen doma, ale i v MŠ.
V pedagogickom pôsobení na deti budeme napomáhať vyváženému rozvíjaniu všetkých stránok školskej pripravenosti, aby absolvent  predprimárneho vzdelávania bol pripravený na vstup do primárneho vzdelávania v ZŠ a na aktívny život v spoločnosti.
Pravidelne  sa MŠ zviditeľňuje na verejnosti  pri vystúpeniach detí v obci, zapája sa do  súťaží. V rokoch 2013 až 2015 bola MŠ zapojená v projekte MRK 2, kde sme vytvárali  vzájomné spolužitie v inklúzii, naplnenie výchovno – vzdelávacích potrieb a možností pre deti z marginalizovaných rómskych komunít.

3.Stupeň vzdelania, ktorý dosiahne absolvovaním školského          vzdelávacieho programu 
1. MŠ Licince umožňuje predprimárne vzdelanie podľa § 16 ods. 2 školského zákona
deťom vo veku od 2 – 6 rokov, zabezpečuje povinné predprimárne vzdelanie  a pokračovanie povinného predprimárneho vzdelania. Predprimárne vzdelanie získa dieťa absolvovaním posledného roka školského vzdelávacieho programu odboru vzdelávania v materskej škole. Dieťa ukončuje povinné predprimárne vzdelania  v materskej škole v školskom roku, v ktorom do 31.augusta dosiahne  vek 6 rokov a dosiahne školskú spôsobilosť. 
Dokladom o získanom stupni vzdelania v Materskej škole Licince je Osvedčenie o získaní  predprimárneho vzdelania, ktorý vydá riaditeľka materskej školy len dieťaťu, ktoré absolvovalo posledný rok vzdelávacieho programu odboru vzdelávania v materskej škole.

Aká sme materská škola  Licince ?                  
Východisková situácia:
Do MŠ prichádza čoraz viac detí zo sociálne znevýhodneného prostredia, stúpa počet detí z marginalizovaných rómskych komunít, detí so zdravotným znevýhodnením a s nadaním, s poruchami správania, na slabšej  úrovni  rozvoja v oblasti poznania, komunikácie, matematických schopností grafomotorického, pohybového prejavu, sebaobslužných zručností, samostatnosti, s problémami koncentrácie, sústredenia sa.
U väčšiny detí pozorujeme slabé pohybové schopnosti a nedostatky ovládania špeciálnych  pohybových  zručností.
Značne pribúda počet detí s nečistou, nezrozumiteľnou výslovnosťou, opozdeným vývinom reči až narušenou komunikačnou schopnosťou . 
Do MŠ prichádzajú deti na minimálnej úrovni rozvoja, ktoré  potrebujú  všestranný rozvoj  a dobrú  pripravenosť do základnej školy. Materská škola musí  zabezpečovať, dávať výchovu a vzdelávanie nad rámec, poskytovať základy osobnostného rozvoja detí aj za rodinu a rodičov, „to“ čo by už mali mať deti osvojené  v rodinnom prostredí. 
Deti prichádzajúce  na povinné predprimárne vzdelávanie z obce a potrebujú maximálne úsilie zo strany pedagogických zamestnancov  pre ich celkový  rozvoj a pripravenosť do školy, taktiež aj úzku spoluprácu s CPP Revúca, v septembri depistáž, vo februári vyšetrenie školskej úrovni, počas školského roka podľa potreby.

Vzhľadom na uvedené východiská  Školský vzdelávací program je zameraný  - profilovaný na:

· INKLUZÍVNU  VÝCHOVU, vytváranie inklúzie,  vzájomné spolužitie všetkých detí  v rámci inklúzie s preferovanými hodnotami – rovnosť, sloboda, zodpovednosť, spolupráca,  tolerancia, láska, priateľstvo

· POHYBOVÚ OBLASŤ   ZDRAVIE A POHYB praktické prepojenie a využitie  poznatkov z Dopravnej výchovy, získavanie špeciálnych pohybových zručností – bicyklovania, kolobežkovania

· OCHRANU PRÍRODY  a životného prostredia v duchu environmentálnych a ekologických princípov

· ROVNOSŤ PRÍSTUPU K VZDELÁVANIU - MŠ poskytujúca výchovu a vzdelávanie každému rovnocenným prístupom, v tom čo potrebuje, aby sa v MŠ našlo každé dieťa, kompenzovalo  a nahradilo svoje nedostatky z domáceho prostredia, aby MŠ deti spájala.
Inkluzívna výchova a vzdelávanie v materskej škole 
· deti majú viac spoločného, teda toho čo ich spája, ako toho čím sa odlišujú
· deti sa najlepšie učia jeden od druhého, pri spoločných činnostiach podporujúcich skúsenosti každodenného života, vzájomné obohacovanie sa
· deti sa optimálne  rozvíjajú v takom prostredí, v ktorom sú zohľadňované a uspokojované ich špecifické individuálne, schopnosti  a potreby
· vedení sú k vzájomnej tolerancii v správaní, rešpektujú  práva ostatných
· vzdelávanie je na úrovni osobného maxima, deti sa neporovnávajú, nepodceňujú
· vyzdvihuje sa individualita každého dieťaťa
· zabezpečovanie sociálnej inklúzii
Z praktickej realizácie inkluzívnej výchovy a vzdelávania majú úžitok všetky deti. 

Výchova a vzdelávanie detí so zdravotným znevýhodnením a detí s nadaním:
· materská škola poskytuje podmienky pre inkluzívne vzdelávanie, deti, pre ktoré je predprimárne vzdelávanie povinné 
· detí zo sociálne znevýhodneného prostredia, deti s nadaním. MŠ poskytuje komplexnú starostlivosť v závislosti od špecifickej podoby výchovno – vzdelávacích potrieb  detí. Deti so zdravotným znevýhodnením a s nadaním vyžadujú pre svoj rozvoj  náročnejšie a komlexnejšie služby a pomoc v porovnaní sa deťmi so štandardným vývinom. 
Vzdelávanie detí so zdravotným znevýhodnením formou školskej integrácie sa uskutočňuje v triedach spolu s ostatnými deťmi materskej školy podľa individuálneho vzdelávacieho programu, ak je to potrebné. Pri tvorbe individuálneho vzdelávacieho programu materská škola vychádza zo záverov a odporúčaní uvedených v správach z diagnostického vyšetrenia príslušného centra pedagogicko-psychologického poradenstva a prevencie alebo príslušného centra špeciálnopedagogického poradenstva zaradeného do siete škôl a školských zariadení, s prihliadnutím na aktuálne podmienky materskej školy.
V  MŠ sa vzdelávajú v školskej integrácii v bežnej triede deti so zdravotným znevýhodnením a s nadaním , s autizmom alebo ďalšími pervazívnymi vývinovými poruchami, s narušenou komunikačnou  schopnosťou  pri  rešpektovaní ich špecifických osobitostí, individuálnych možností a schopností vyplývajúcich zo zdravotného znevýhodnenia každého dieťaťa. Deti sa vzdelávajú  podľa Individuálneho vzdelávacieho programu vypracovaného podľa určenej Aplikácie vzdelávacích programov pre deti so zdravotným znevýhodnením pre predprimárne vzdelávanie. 
Deti  so zdravotným znevýhodnením a s nadaním majú možnosť pozorovať a vstupovať do interakcie s rovesníkmi, rozvíjať si komunikačné a sociálne kompetencie akceptovateľné ostatnými. MŠ poskytuje možnosť vzdelávať  deti so zdravotným znevýhodnením  aj  s inými druhmi postihnutia sluchovým, zrakovým, telesným  pokiaľ  bude  schopná vytvoriť potrebné výchovno – vzdelávacie podmienky. 
V inkluzívnej triede môžu deti získať širší pohľad na svet a pochopiť a prijať rozdiely, podieľať sa na výchove a vzdelávaní druhých a zároveň získať niečo vďaka darom a nadaniu ostatných, vzájomné obohacovanie sa. Umenie postarať sa o druhého budú deti potrebovať v budúcnosti, budú schopní rešpektovať práva druhých, vnímať ich potreby a byť zodpovední. 
Tímový prístup vo vzdelávaní, úzka spolupráca  s tímom odborníkov - špeciálny pedagóg, logopéd, školský psychológ, pedagogický asistent
Pozitívna orientácia na dieťa vyžaduje zmenu myslenia učiteľa. 
Maximálny počet zaradených detí so zdravotným znevýhodnením a detí s nadaním v jednej triede sú dve. Aby prostredie materskej školy bolo schopné poskytnúť inkluzívne vzdelávanie, treba brať do úvahy nasledovné všeobecne platné princípy inklúzie vo vzdelávaní, ktoré je potrebné zohľadniť aj pri tvorbe školského vzdelávacieho programu: 
1. Vzdelávanie pre všetkých.
 2. Univerzálne a rovnaké vzdelávacie ciele (na výstupe vzdelávania). 
3. Diverzita a adaptabilita na úrovni presnej identifikácie a diferencovanosti vstupných podmienok a pokroku vo vzdelávaní.
 4. Adaptácia procesu a postupu podmienkam lokálnej komunity a jej potrieb. 
5. Presah školských aktivít na lokálne aktivity a ich integrácia do činnosti školy. 
6. Intenzívny profesijný vývin podieľajúcich sa pedagogických zamestnancov. 
Uvedené princípy sa konkretizujú tak, aby boli zabezpečené nasledovné kritériá inkluzívneho vzdelávania: Spravodlivosť a rovnosť v poskytovaní výchovy a vzdelávania Všetky deti bez ohľadu na pohlavie, vierovyznanie, etnickú, jazykovú alebo kultúrnu príslušnosť, ekonomické zázemie a zdravotné znevýhodnenie alebo nadanie majú rovnaký prístup k vzdelávaniu.
Materská škola rovnako vytvára podmienky na intenzívnu spoluprácu a komunikáciu s rodičmi detí so zdravotným znevýhodnením a s nadaním. Inkluzívne prostredie materskej školy Materská škola dbá o to, aby v rámci svojich priestorov zabezpečila univerzálny dizajn rešpektujúci potreby detí so špeciálnymi výchovno-vzdelávacími potrebami a zabezpečila tak plnú participáciu detí na živote školy. Materská škola zároveň dbá aj o odbúranie všetkých bariér, ktoré by mohli narúšať proces inklúzie vo vzdelávaní. Okrem fyzických bariér ide aj o bariéry informačné a komunikačné.. Prostredie je zabezpečené tak, aby v čo 

5.DĹŽKA ŠTÚDIA A FORMY VÝCHOVY A VZDELÁVANIA
Dĺžka dochádzky do materskej školy je daná nástupom dieťaťa do materskej školy. Spravidla je trojročná, môže byť dvojročná, jedenročná, závisí od doby nástupu dieťaťa do MŠ.  V prípade, že dieťa nastúpi do materskej školy ako dvojročné bude dĺžka dochádzky štvorročná. Nevýhodou pre dieťa je jedenročná dĺžka dochádzky. 
Povinné predprimárne vzdelávanie trvá jeden školský rok. 
Ak nejde o povinné predprimárne vzdelávanie, umožňuje sa zanechanie vzdelávania alebo rozhodnutie riaditeľa materskej školy o predčasnom skončení predprimárneho vzdelávania dieťaťa za podmienok ustanovených zákonom.
Plniť povinné predprimárne vzdelávanie musí každé dieťa, ktoré do 31. augusta (vrátane): 
- dovŕši päť rokov veku, t. j. dieťa podľa § 28a ods. 1 školského zákona,
-dovŕši päť rokov veku a povinné predprimárne vzdelávanie plní formou individuálneho vzdelávania, t. j. dieťa podľa § 28b ods. 2 školského zákona, 
- dovŕši šesť rokov veku, ale nedosiahlo školskú spôsobilosť, t. j. dieťa podľa § 28a ods. 3 školského zákona – toto dieťa bude pokračovať v plnení povinného predprimárneho vzdelávania ešte jeden školský rok, 
- nedovŕši päť rokov veku, ale jeho zákonný zástupca k žiadosti o vedenie dieťaťa ako dieťaťa plniaceho povinné predprimárne vzdelávanie predloží súhlasné vyjadrenie príslušného zariadenia poradenstva a prevencie a súhlasné vyjadrenie všeobecného lekára pre deti a dorast, t. j. deti podľa § 28a ods. 5 školského zákona,
 - dovŕši päť rokov veku, ale zo zdravotných dôvodov je oslobodené od povinnosti dochádzať do materskej školy, lebo mu jeho zdravotný stav neumožňuje vzdelávať sa, t. j. dieťa podľa § 28a ods. 6 školského zákona.
Ak dieťa po dovŕšení šiesteho roku veku nedosiahne školskú spôsobilosť, bude pokračovať v plnení povinného predprimárneho vzdelávania ešte jeden školský rok za podmienok ustanovených v zákone.
Materská škola je jednotriedna, poskytuje v  celodennú formu výchovy a vzdelávania. Formu výchovy a vzdelávania dohodne rodič s riaditeľkou MŠ pri zápise dieťaťa do materskej školy, svoju požiadavku označí v Prihláške na vzdelávanie v materskej škole.
Výchova a vzdelávanie celodenná, sa v  materských školách uskutočňuje dennou formou. Denná forma výchovy a vzdelávania sa môže uskutočňovať aj ako dištančná:
 a) v celom rozsahu vzdelávania zabezpečovaného materskou školou pre deti, ak sa vyhlási výnimočný stav, núdzový stav alebo mimoriadna situácia, 
b) v rozsahu podľa rozhodnutia riaditeľa školy, ministra školstva alebo inej oprávnenej osoby v čase mimoriadnej situácie, núdzového stavu alebo výnimočného stavu pre všetkých žiakov;
c) v rozsahu podľa rozhodnutia riaditeľa materskej školy pre deti, pre ktoré je predprimárne vzdelávanie povinné, ak kvôli zdravotnému stavu alebo z iných závažných dôvodov (napr.: rodinné dôvody, ohrozovanie bezpečnosti a zdravia iných detí, ktoré sú účastníkmi výchovy a vzdelávania), nemôžu plniť povinné predprimárne vzdelávanie formou pravidelného denného dochádzania, najdlhšie počas troch po sebe idúcich mesiacov, 
d) v rozsahu nevyhnutne potrebnom, najviac však jeden mesiac, z dôvodov podľa § 150a ods. 2 školského zákona. Povinné predprimárne vzdelávanie dieťa plní formou pravidelného denného dochádzania v pracovných dňoch v rozsahu najmenej štyri hodiny denne, okrem času školských prázdnin. 
Dieťa so zdravotným znevýhodnením môže plniť povinné predprimárne vzdelávanie v rozsahu menej ako štyri hodiny denne za podmienok ustanovených zákonom.

UČEBNÉ OSNOVY

5.Učebné osnovy a východiská plánovania


       Učebnými osnovami školského vzdelávacieho programu: ,,Objavujme a spoznávajme každodenný život okolo nás“  sú vzdelávacie štandardy vzdelávacích oblastí Štátneho vzdelávacieho programu pre predprimárne vzdelávanie v materských školách.  
Obsah vzdelávania v materskej škole sa vymedzuje v nasledujúcich vzdelávacích oblastiach: • Jazyk a komunikácia • Matematika a práca s informáciami • Človek a príroda • Človek a spoločnosť • Človek a svet práce • Umenie a kultúra • Zdravie a pohyb
Sú rozdelené do mesačných tematických celkov pre prehľadnejšie plánovanie 
výchovno – vzdelávacej činnosti sú vzdelávacie štandardy podľa jednotlivých tém a podtém rozdelené do týždenných celkov. Nakoľko berieme do  úvahy ich rozsah, z toho dôvodu sa   v priebehu školského roka opakujú viackrát.
       Jednotlivé celky však nie sú izolované, ale navzájom sa dopĺňajú., prelínajú a spolu súvisia, sú prispôsobované individuálnym vzdelávacím potrebám našich detí.

       Pri týždennom plánovaní sa striedajú obe učiteľky v triede. Každý deň uskutočňujeme s deťmi pred podávaním desiaty pohybovo - relaxačné cvičenia, v týždennom plánovaní uvádzame číslo cvičenia z knihy:,, Cvičte s nami“ ( Pro Solutions, s.r.o.), ktoré využívame. 

Učebné osnovy plnia programovú, orientačnú (môžu sa dopĺňať a upravovať), ale aj normatívnu funkciu ( sú záväzné pre všetky učiteľky MŠ).


Učebné osnovy vymedzujú výchovno –vzdelávacie ciele obsah a rozsah vzdelávania podľa jednotlivých vzdelávacích oblastí v materskej škole. Vypracované sú  v rozsahu ustanovenom vzdelávacím štandardom ŠVP pre predprimárne vzdelávanie v materských školách 2016. Obsah vzdelávania je obohatený o štandardy profilácie s rozšírenou výchovno –vzdelávacou ponukou – inkluzívnej výchovy, ochrany prírody,  rovnosti  prístupu k vzdelávaniu a rozšírené štandardy pre oblasť zdravie a pohyb.


ROZVRHNUTIE TÉM A PODTÉM VO VÝCHOVNO – VZDELÁVACOM PROCESE


	IX
	Ja a moji kamaráti
	

	
	Ľudia a ich práca
	

	
	Európsky týždeň zdravia
	

	
	Raj za oknom, moja obec
	

	X
	Hospodárske zvieratá
	

	
	Bezpečnosť na ceste
	

	
	Týždeň zdravej výživy, ovocie a zelenina
	

	XI
	Ja a moja rodina
	

	
	Ľudské telo
	

	
	Predmety a ich vlastnosti
	

	
	Počasie
	

	
	Lesné a voľne žijúce zvieratá
	

	XII
	Mikuláš
	

	
	Zima
	

	
	Vianoce
	

	I
	Zimné športy
	

	
	Neživá príroda
	

	
	Zdravá výživa – rastieme zdravo
	

	
	Rozprávky
	

	II
	Oblečenie ľudí v zime
	

	
	Fašiangy
	

	
	Starostlivosť o vtáčatká
	

	
	Dopravné prostriedky
	

	III
	Knihy sú naši kamaráti
	

	
	Poézia, bájky, rozprávky
	

	
	Príroda sa prebúdza
	

	
	Maľovaná čítanie
	

	IV
	Čaká nás zápis do školy
	

	
	Veľká noc
	

	
	Život v lese
	

	
	Život okolo vodných tokov
	

	V
	Moja vlasť
	

	
	Sviatok mamičiek
	

	
	Záhradné a lúčne kvety
	

	
	Zvieratá a ich mláďatá
	

	VI
	MDD
	

	
	LETO
	

	
	Olympiáda zdravia
	

	
	Rozlúčka s MŠ





6. Vyučovací jazyk podľa § 12 školského zákona:
 Podľa § 12 je vyučovacím jazykom v školách štátny jazyk (slovenský jazyk).

7.Systém podpory detí v súlade s princípmi inkluzívneho vzdelávania:
Materská škola bude zabezpečovať, aby sa každé dieťa prijaté do materskej školy bolo chránené pred všetkými formami diskriminácie alebo trestania, ktoré vyplývajú z postavenia, činnosti, vyjadrených názorov alebo presvedčenia jeho rodičov, zákonných zástupcov alebo členov rodiny. 
· Aby  záujem dieťaťa bolo prvoradým hľadiskom pri akejkoľvek činnosti týkajúcej sa detí.
Výchova a vzdelávanie dieťaťa má smerovať k: 
a) rozvoju osobnosti dieťaťa, jeho jedinečných daností a duševných a fyzických schopností v ich najvyššej možnej miere; 
b) rozvíjaniu úcty k ľudským právam a základným slobodám a k zásadám zakotveným v Charte Organizácie Spojených národov; 
c) rozvíjaniu úcty k rodičom, k vlastnej kultúrnej, jazykovej a hodnotovej identite a k hodnotám krajiny, v ktorej dieťa žije i k hodnotám krajiny svojho pôvodu a k iným kultúram
d) príprave dieťaťa na zodpovedný život v slobodnej spoločnosti v duchu porozumenia, mieru, znášanlivosti, rovnosti pohlaví a priateľstva medzi všetkými národmi, etnickými, národnostnými a náboženskými skupinami a osobami domorodého pôvodu; 
e) rozvíjaniu úcty k prírodnému prostrediu. 
f ) malo možnosť zapojiť sa do výchovno-vzdelávacej činnosti,  
g ) mohlo učiť spôsobom a tempom rešpektujúcim jeho individuálne osobitosti, rozvojové možnosti.

Do všetkých priestorov MŠ , určených pre deti,  bol umožnený rovný (nediskriminačný) prístup všetkých detí. 
MŠ v rámci výchovno-vzdelávacieho procesu využíva priestory, ktoré spĺňajú normy stanovené regionálnymi úradmi verejného zdravotníctva, pričom výchovno-vzdelávací proces žiadnej zo skupín neprebieha v priestoroch, ktorých kvalita je výrazne rozdielna oproti iným priestorom. 
Ak má MŠ v jednotlivých vekových kohortách zastúpenie detí rôzneho etnického, národného alebo sociálneho pôvodu, farby pleti alebo iného chráneného dôvodu podľa antidiskriminačného zákona, má vytvorené triedy, v ktorých je vyvážené zastúpenie detí týchto skupín.
Pedagogická podpora v triede:
Pedagogický kolektív sa zameriava na systematické rozvíjanie spôsobilostí dieťaťa, ktoré majú priamy vplyv na dosiahnutie jeho školskej spôsobilosti. 
Činnosti sú spravidla zamerané na: 
· rozvíjanie spôsobilostí dieťaťa pre neskoršie učenie sa čítať a písať analyticko-syntetickou metódou podpory predčitateľskej gramotosti a záujmov dieťaťa; 
· rozvíjanie spôsobilostí dieťaťa pre neskoršie učenie sa počítať v 1. ročníku so zdravotným znevýhodnením za súčasnej podpory matematického myslenia dieťaťa pri riešení situácií z bežného života; 
· rozvíjanie sociálnych zručností a emocionality pre adaptáciu a plnenie školských povinností v 1. ročníku so zdravotným znevýhodnením za súčasnej podpory prosociálneho správania
· vždy vychádza z výsledkov a odporúčaní odborného diagnostikovania dieťaťa; 
· sa realizuje v rámci školského vzdelávacieho programu, podľa ktorého sa uskutočňuje predprimárne vzdelávanie dieťaťa; 
· je zahrnutá do individuálneho vzdelávacieho programu dieťaťa, ak to odporučí príslušné zariadenie poradenstva a prevencie; 
· uskutočňuje sa v rámci všetkých foriem denných činností počas pobytu dieťaťa v MŠ, záujme dieťaťa a s ohľadom na aktuálne podmienky výchovno-vzdelávacej činnosti v MŠ;  
· prebieha v aktívnej spolupráci so školským špeciálnym pedagógom, odbornými zamestnancami a so zákonnými zástupcami dieťaťa, ktorá má formu: 
· priebežného krátkeho informovania sa o pokrokoch a potrebách dieťaťa,  
· konzultácií v čase konzultačných hodín, v dohodnutom termíne či bezodkladne,
· priebežného diagnostikovania dieťaťa (na základe ktorého sa plánuje ďalšie pedagogické pôsobenie a aktualizuje sa individuálny vzdelávací program dieťaťa, ak sa dieťa podľa neho vzdeláva). 
 
[bookmark: _Toc39817] Formy realizácie pedagogickej podpory detí

O začleňovaní výchovno-vzdelávacích činností na podporu dosahovania školskej spôsobilosti rozhodujú pedagogickí zamestnanci. Dôležité je, aby pritom uplatňovali diferencovaný a individuálny prístup podľa výchovno-vzdelávacích potrieb dieťaťa. Pedagogickí zamestnanci plánovite pripravujú podnecovanie rozvíjania úrovne vedomostí, zručností, schopností, postojov u dieťaťa premyslenými spôsobmi a postupmi pre:  
· skupinové formy práce s deťmi (napr. s porovnateľnou úrovňou spôsobilostí detí, s porovnateľnou úrovňou náročnosti úloh, s rôznou úrovňou spôsobilostí a s rôznou náročnosťou úloh, podľa uplatňovaných metód pri učení sa detí a i.),  
· individuálne formy pre samostatnú činnosť dieťaťa alebo individuálnu pedagogickú prácu s dieťaťom. 
 
Špeciálnopedagogické činnosti poskytuje školský špeciálny pedagóg – riad. MŠ . Realizujú sa skupinové a individuálne formy práce v zmysle sprievodného materiálu Intervencie. 
 

[bookmark: _Toc39818]Základné didaktické podmienky na realizáciu pedagogickej podpory v triede

Výskum ukazuje, že deti získavajú viac zručností z programov založených na hre ako z tých, ktoré prebiehajú školským spôsobom vyučovania. Činnosti na podporu dosahovania školskej spôsobilosti nemožno realizovať postupmi drilu, nekoncepčného tréningu ani metódami a postupmi školského vyučovania čítania, písania a počítania. Naopak, majú mať charakteristiky hrania sa, ktorými sú: 

	Dobrovoľnosť 
	dieťa si činnosť slobodne vyberie a rozvíja ju s pocitom bezpečia 

	Sebavyjadrovanie 
	dieťa v činnosti uplatňuje vlastné schopnosti a skúsenosti  

	Samoúčelnosť 
	dieťa viac baví, uspokojuje priebeh činnosti ako jej výsledok 

	Spokojnosť 
	dieťa v činnosti prejavuje radosť, zvedavosť a zotrvá v jej priebehu 

	Zmysluplnosť 
	dieťa rozumie jej obsahu, rešpektuje, vytvára aj dohoduje pravidlá 

	Tvorivosť 
	dieťa imituje i experimentuje, odhaľuje súvislosti, rieši a mení úlohy 


 

Základné podmienky realizovania výchovno-vzdelávacích činností sú: 
· bezpečné a gramotne podnetné prostredie, aby dieťa malo: 
· časté príležitosti na komunikáciu, 
· časté príležitosti na rozprávanie sa o významoch čítaných textov, 
· každodenné aktivity rozvíjajúce hovorenú aj písanú reč s vytvorenými podmienkami na tvorivé hry,  
· možnosti poznávať používanie čítania, písania a počítania v bežných životných situáciách; 
· bežné predmety a životné situácie, aby sa dieťa učilo v zmysluplných kontextoch, poznávalo možnosti variabilného používania a pretvárania vecí, najmä prírodných a odpadových materiálov aj to, že hry a činnosti majú byť šetrné k životnému prostrediu a nemá sa nimi zbytočne produkovať odpad;  
· práca s otázkami, ktoré vedú dieťa v uplatňovaní myšlienkových operácií 
 
	Zvedavé otázky 
	Čo (kto) je to? 
	Prečo? 
	Kde? Ako? 

	Rozhodujúce otázky 
	Chceš... alebo...?
	Budeš... alebo...?
	Pôjdeš... alebo...?

	Porovnávacie otázky 
	Je to... alebo...?
	Má... alebo...?
	Robí... alebo...?

	Uvažujúce otázky 
	  Čo by bolo keby?
	Čo ďalej?
	Ako inak?

	Navrhujúce otázky 
	        Čo urobíme?
	Ako sa zahráme?
	Kam pôjdeme?

	Hodnotiace otázky 
	        Čo sa ti páči?
	Ako sa cíti(š)?
	Ako hodnotíš?

	Výchovné otázky 
	  Čo môžeme vziať
(urobiť) bez dovolenia?
	Ako sa treba správať...?
Ako treba pomáhať...?
	Ako sa to dá povedať (urobiť) inak?





· vedenie v sebahodnotení, aby dieťa s pomocou pedagogického zamestnanca   
· komunikovalo hodnotiace úsudky o priebehu a výsledkoch svojich činností,  
· uvažovalo o sebe vo vzťahu k tomu, čo vie, dokáže, čo a ako je schopné urobiť alebo prejaviť,  
· hodnotilo, ako si vysvetľuje svoje úspechy alebo chyby, čo by potrebovalo zmeniť, čo by chcelo ešte robiť, čo sa chce dozvedieť, aké má túžby atď., v súvislosti s tým, čo práve robí alebo robilo;  
· vedenie v sociálne primeranej komunikácii a spolupráci, aby dieťa s pomocou pedagogického zamestnanca 
· komunikovalo zdvorilo a primerane sebavedome, 
· ohľaduplne sa presadzovalo v činnostiach,  
· rešpektovalo dohodnuté pravidlá spolupráce a správania, 
· zameralo svoje vôľové úsilie na aktívne počúvanie, plnenie úloh a dokončenie 
Výskum ukazuje, že načúvanie deťom vytvára v materskej škole vzdelávacie prostredie, ktoré lepšie podporuje rozvíjanie spôsobilostí a celkovej pohody dieťaťa a zlepšuje 
nástup dieťaťa do školy. Takmer všetky deti v medzinárodnej štúdii[footnoteRef:1] (viac ako 99 %) uviedli, čo sa im páči v ich materskej škole (centre alebo škole). Menej ako jedno  [1: ] 

percento detí (0,3 %) odpovedalo, že by boli najradšej doma. Túto prevažne pozitívnu perspektívu medzi deťmi možno zachovať, ak ich vzdelávacie prostredie bude naďalej napĺňať ich výchovno-vzdelávacie potreby a uspokojovať ich záujmy.
Ako pomôcka pre pedagogických zamestnancov, ktorí realizujú pedagogickú podporu detí v triede, sa odporúča publikácia Dieťa s rizikovým vývinom: možnosti kompenzačnej podpory v predškolskom vzdelávaní[footnoteRef:2] a ďalej uvedené námety na výchovno-vzdelávacie činnosti určené hlavne pre deti pokračujúce v povinnom predprimárnom vzdelávaní.   [2: ] 

 Všetky činnosti zamerané na dieťa vyberáme podľa potrieb dieťaťa, ich systematické zaraďovanie do výchovno-vzdelávacej činnosti, ako aj využívanie mnohých dostupných metodík a programov so zameraním na podporu dosahovania školskej spôsobilostiach ich efektívne zaradenie do bežnej výchovno-vzdelávacej činnosti diferencovaným prístupom.

Prijímacia klíma v MŠ a preventívne opatrenia pri uplatňovaní, zabráňovania výskytu akýchkoľvek foriem diskriminácie a obzvlášť segregácie detí. 
Klíma v materskej škole predstavuje komplexný súbor faktorov, ktoré ovplyvňujú pohodu, rozvoj a výkonnosť detí, ako aj spokojnosť a efektivitu zamestnancov. Táto práca sa zameriava na analýzu kľúčových aspektov klímy v materskej škole, s dôrazom na vplyv vedenia, interpersonálne vzťahy a fyzické prostredie. Cieľom je poukázať na dôležitosť vytvárania pozitívnej a podporujúcej klímy, ktorá prispieva k optimálnemu rozvoju detí a k celkovej kvalite predškolského vzdelávania.
Význam klímy v materskej škole
Pracovná klíma má zásadný vplyv na rôzne aspekty fungovania materskej školy. Je významným činiteľom ovplyvňujúcim pracovný výkon, vzťahy medzi pracovníkmi (medzi podriadenými a nadriadenými), tvorivosť a celkovú kvalitu života. Problémy v psychosociálnej klíme vyplývajú z interakcie medzi jednotlivcom a organizáciou. Pracovné prostredie a atmosféra nemusia byť vždy harmonické, a preto je dôležité venovať pozornosť celkovej klíme, ktorá ovplyvňuje správanie jednotlivcov v pracovnej skupine.
Priaznivá klíma má vplyv na výkon zamestnancov, kolegov, ale aj samotných žiakov, na ich zainteresovanosť, zanietenosť a vzájomnú komunikáciu. Pozitívna klíma a atmosféra sú kľúčom k úspechu. Dobré medziľudské vzťahy a priaznivá klíma medzi zamestnancami priamo súvisia s psychickou pohodou a podanými pracovnými výkonmi.
Faktory ovplyvňujúce klímu v materskej škole
Klímu v materskej škole ovplyvňuje viacero faktorov, ktoré možno rozdeliť do niekoľkých kategórií:
1. Vedenie a riadenie materskej školy
Vedenie materskej školy zohráva kľúčovú úlohu pri vytváraní a udržiavaní pozitívnej klímy. Medzi dôležité aspekty patrí:
· Osobnostné vlastnosti vedúceho zamestnanca: Vedúci by mal mať vlastnosti ako empatia, komunikačné schopnosti, schopnosť motivovať a viesť tím.
· Štýly vedenia: Vedúci by mal používať štýly vedenia, ktoré podporujú spoluprácu, otvorenú komunikáciu a participáciu zamestnancov na rozhodovaní.
· Požiadavky na črty vedúceho z pohľadu jeho vplyvu na utváranie pracovnej klímy: Vedúci by mal byť vzorom pre ostatných zamestnancov a mal by aktívne pracovať na budovaní pozitívnych vzťahov.


2. Interpersonálne vzťahy
Vzťahy medzi zamestnancami, deťmi a rodičmi sú základným kameňom klímy v materskej škole. Dôležité sú:
· Vzájomná komunikácia a dialóg: Otvorená a efektívna komunikácia medzi všetkými zainteresovanými stranami je nevyhnutná pre riešenie problémov a budovanie dôvery.
· Spolupráca a tímová práca: Zamestnanci by mali spolupracovať a podporovať sa navzájom, aby dosiahli spoločné ciele.
· Rešpekt a tolerancia: Všetci členovia komunity materskej školy by sa mali správať k sebe s rešpektom a toleranciou.

3. Fyzické prostredie
Fyzické prostredie materskej školy má priamy vplyv na pohodu detí a zamestnancov. Dôležité sú:
· Kvalita priestorov: Priestory by mali byť čisté, bezpečné, dobre osvetlené a vetrané.
· Estetické prostredie: Prostredie by malo byť esteticky príjemné a stimulujúce pre deti.
· Prírodné prvky: Prítomnosť prírodných prvkov, ako sú rastliny a zvieratá, môže prispieť k pozitívnej klíme.
Rekonštrukcia školského areálu môže výrazne prispieť k zlepšeniu klímy materskej školy. Filozofia "slobodných škôl" zdôrazňuje potenciál školských pozemkov ako inšpiratívnej súčasti školy a živej učebne. Zmena školského pozemku na pestrú školskú záhradu poskytuje priestor na učenie základných zručností a vedomostí o pestovaní plodín, ale aj na zaujímavé a názorné vyučovanie bežných predmetov.
4. Aktivity a programy
Aktivity a programy, ktoré materská škola ponúka, môžu tiež ovplyvniť klímu. Dôležité sú:
· Zameranie na rozvoj detí: Programy by mali byť zamerané na rozvoj detí v rôznych oblastiach, ako sú kognitívne, sociálne, emocionálne a fyzické zručnosti.
· Inkluzívne aktivity: Aktivity by mali byť inkluzívne a prístupné pre všetky deti, bez ohľadu na ich schopnosti a potreby.
· Spolupráca s rodičmi: Materská škola by mala aktívne spolupracovať s rodičmi a zapájať ich do aktivít.

Cieľom inkluzívneho prístupu vo výchove a vzdelávaní je, aby všetky deti,  mali možnosť rozvíjať svoj osobný potenciál v škole, živote a neskôr na trhu práce; aby každé dieťa, mohol byť sám sebou, cítiť sa vítaný v školskom prostredí, ale aj v spoločnosti. Spoločnými silami tak prostredníctvom stratégie môžeme budovať inkluzívne školské prostredie na základe princípov univerzálneho navrhovania, kultúru inklúzie a prispievať tak k tolerancii diverzity a rôznorodosti všetkých aktérov.  
Cieľom našej materskej školy bude , prispôsobiť sa každému dieťaťu tak, aby sa dieťa nemuselo prispôsobovať materskej škole v tom najlepšom ponímaní.


8. Stratégia digitálnej transformácie vzdelávania :
Digitálna transformácia predprimárneho vzdelávania predstavuje systematický, premyslený a pedagogicky ukotvený proces, ktorého cieľom je zmysluplné začleňovanie digitálnych technológií a rozvoj digitálnych zručností do výchovno-vzdelávacej činnosti materskej školy v súlade s vývinovými osobitosťami detí predškolského veku. Stratégia digitálnej transformácie v materskej škole predstavuje vyvážený proces. Zahŕňa zavedenie digitálnych technológií do vzdelávania primerane veku detí a digitalizáciu administratívy. Kľúčom je nepretržitý rozvoj digitálnych zručností pedagógov a využívanie inovatívnych metodík. Cieľom materskej školy je na veku primeranej úrovni podporovať u detí porozumenie základným javom digitálnej doby, rozvíjať pozitívne a zodpovedné postoje k digitálnym technológiám a budovať základy digitálneho a informatického myslenia prostredníctvom hry, objavovania, tvorivých činností a riešenia problémov, a to s využitím veku primeraných digitálnych aj nedigitálnych pomôcok. 


Hlavné piliere stratégie v MŠ
· Vzdelávanie detí: Technológie slúžia ako doplnkový nástroj, ktorý nenahrádza voľnú hru ani priamu skúsenosť technológie sú využívané ako podporný nástroj učenia sa, nie ako náhrada priamej skúsenosti, pohybu, sociálnej interakcie a hry. 
· Rozvoj pedagógov: Vzdelávanie učiteliek prebieha v súlade s európskym rámcom. Rozvoj digitálnych kompetencií zamestnancov je  neoddeliteľnou súčasťou digitálnej transformácie je rozvoj digitálnych kompetencií pedagogických zamestnancov a ostatných zamestnancov materskej školy. Dôraz sa kladie na schopnosť kriticky vyberať a reflektovať digitálne nástroje, bezpečne s nimi pracovať a modelovať zodpovedné používanie technológií. Inkluzívny a personalizovaný prístup pri využívaní digitálnych pomôcok sa uplatňuje inkluzívny a personalizovaný prístup, ktorý rešpektuje individuálne potreby, tempo učenia sa a východiskovú úroveň každého dieťaťa. 
· DigCompEdu. Dôraz sa kladie na bezpečné a zodpovedné využívanie technológií. 
· Administratíva a riadenie: Digitalizácia zjednodušuje vedenie agendy a dokumentácie v MŠ. Podporuje elektronickú komunikáciu s rodičmi a štátnymi inštitúciami. 
· Materiálno-technické vybavenie: Zabezpečenie kvalitného internetového pripojenia a hardvéru v triede, často s podporou štátnych projektov. 
Ako postupovať pri tvorbe stratégie
  Analýza potrieb a vybavenia: Zhodnoťte súčasný stav technického vybavenia a úroveň digitálnych zručností pedagogického zboru.
  Úprava školského programu: Zaintegrujte ciele digitálnej transformácie priamo do vášho Školského vzdelávacieho programu (ŠVP).
  Metodická podpora: Inšpirujte sa dostupnými materiálmi a výskumom priamo zameraným na predprimárne vzdelávanie
Metodika implementácie IT do výučby
· Pravidlo 15 minút: Práca detí s interaktívnou tabuľou by v tomto veku nemala presiahnuť 10 až 15 minút v rámci jednej edukačnej aktivity.
· Kolektívne zapojenie: Kým jedno dieťa pracuje priamo na tabuli (napr. spája čiarou predmety), ostatné deti vykonávajú rovnakú aktivitu fyzicky (napr. na koberci s reálnymi predmetmi) alebo pracujú v skupinách. 
· Kombinácia s pohybom: Využívajte IT na činnosti, ktoré vyžadujú natiahnutie sa, výskok alebo chôdzu k tabuli. Deti tak nestoja pasívne. 


Základom kvalitnej digitálnej transformácie je celoškolský, systematický prístup, ktorý zahŕňa zmenu pedagogických prístupov, podporu aktívneho učenia sa detí a dôraz na rovnováhu medzi digitálnymi a nedigitálnymi skúsenosťami. Digitálne technológie sú využívané ako podporný nástroj učenia sa, nie ako náhrada priamej skúsenosti, pohybu, sociálnej interakcie a hry. Neoddeliteľnou súčasťou tohto procesu je rozvoj digitálnych kompetencií pedagogických zamestnancov a ostatných zamestnancov materskej školy, vrátane schopnosti kriticky vyberať a reflektovať vhodné digitálne nástroje, vytvárať bezpečné a podnetné vzdelávacie prostredie a modelovať zodpovedné používanie technológií. 
Pri využívaní digitálnych pomôcok sa uplatňuje personalizovaný a inkluzívny prístup, ktorý rešpektuje individuálne potreby, tempo učenia sa a východiskovú úroveň každého dieťaťa, pričom sa dôsledne dbá na ochranu jeho fyzického a psychického zdravia. 
Materská škola v tejto oblasti definuje svoj strategický prístup k využívaniu digitálnych technológií, stanovuje jasné a realistické ciele, spôsob ich priebežného hodnotenia a dlhodobú víziu rozvoja digitálnej kultúry školy v súlade s aktuálnymi odbornými poznatkami a spoločenskými potrebami. 

